[{"text_idx": "#000003", "text": "C\u0302ijare partoprenis du francoj, kiuj iam studis en Germanio. Unu vivas nun en Parizo kaj rakontis, ke tie piroteknikaj\u0302oj estas malpermesataj pro tro multaj akcidentoj kaj krimoj. Do, tiu Parizano spertis en tiu montara vilag\u0302eto eble pli lau\u0306tan spektaklon ol li estus spertinta en sia metropolo Parizo."}, {"text_idx": "#000010", "text": "Hierau\u0306 la Prezidanto de Germanio surprizis per abdiko. Horst Ko\u0308hler klarigis sian decidon per publika kritiko, al kiu mankas \u2014 lau\u0306 lia opinio \u2014 la necesa respekto antau\u0306 lia alta ofico."}, {"text_idx": "#000012", "text": "Tio kompreneble kontrau\u0306as la opiniojn de multaj homoj en (kaj certe ankau\u0306 ekster) Germanio. Normalaj homoj malpreferas morti pro ekonomiaj interesoj. Do, sekvis publika kritikado, kiel g\u0302i kutimas post nesufic\u0302e Orwell-a retoriko de politikisto. Intertempe la skandaleto jam finig\u0302is; multaj ec\u0302 ne rimarkis g\u0302in. Tial la abdiko de la s\u0302tatestro estis tre surpriza. Neniu povis imagi, ke Ko\u0308hler komencas s\u0302tatan krizon pro tia ordinara afero."}, {"text_idx": "#000013", "text": "Antau\u0306 unu jaro mi skribis pri la elektig\u0302o de Ko\u0308hler kaj pri la ofico de la Federacia Prezidanto en Germanio g\u0302enerale. Nun komisie anstatau\u0306as lin la Prezidanto de la Federacia Konsilio, Jens Bo\u0308hrnsen (vidu la supran bildon). Necesas elekto de nova Federacia Prezidanto ene de 30 tagoj, sed ankorau\u0306 mankas kandidatoj."}]